ศูนย์เฉพาะกิจชั่วคราวในภาวะวิกฤต สทนช. เฝ้าระวังฝนตกหนักถึงหนักมากในพื้นที่ 16 จังหวัด โดยเฉพาะตอนบนของประเทศ ขณะที่แม่น้ำโขงยังมีปริมาณน้ำเพิ่มสูงขึ้น
ศูนย์เฉพาะกิจชั่วคราวในภาวะวิกฤต สทนช. เฝ้าระวังฝนตกหนักถึงหนักมากในพื้นที่ 16 จังหวัด โดยเฉพาะตอนบนของประเทศ ขณะที่แม่น้ำโขงยังมีปริมาณน้ำเพิ่มสูงขึ้น





นายสำเริง  แสงภู่วงค์ รองเลขาธิการสำนักงานทรัพยากรน้ำแห่งชาติ (สทนช.) ในฐานะผู้อำนวยการศูนย์เฉพาะกิจชั่วคราวในภาวะวิกฤต กล่าวถึงสถานการณ์น้ำและพื้นที่เสี่ยงวันนี้ ว่า ยังคงมีฝนตกหนักบางพื้นที่ โดยมีพื้นที่เสี่ยงภัยฝนตกหนักถึงหนักมากใน 16 จังหวัด คือ ภาคเหนือ บริเวณเชียงราย พะเยา น่าน แม่ฮ่องสอน ตาก // ภาคตะวันออกเฉียงเหนือ บริเวณหนองคาย บึงกาฬ นครพนม // ภาคตะวันตก บริเวณกาญจนบุรี ราชบุรี เพชรบุรี ประจวบคีรีขันธ์ และ ภาคตะวันออก บริเวณนครนายก ปราจีนบุรี จันทบุรี ตราด ภาพรวมวันนี้บริเวณประเทศไทยตอนบนมีฝนตกต่อเนื่อง และมีฝนตกหนักบางแห่งบริเวณภาคเหนือ ภาคตะวันออกเฉียงเหนือ และภาคตะวันออก ส่วนภาคใต้มีฝนลดลง ส่วนระหว่างวันที่ 2–5 กันยายน บริเวณตอนบนของประเทศจะมีปริมาณฝนลดลง ส่วนภาคใต้มีฝนเพิ่มขึ้น ขณะที่สถานการณ์น้ำในแม่น้ำ พบแม่น้ำในภาคเหนือ ภาคตะวันออกเฉียงเหนือตอนบน และภาคตะวันออกระดับน้ำเพิ่มขึ้น จึงต้องเฝ้าระวังแม่น้ำสาขาที่ไหลลงแม่น้ำโขง แม่น้ำป่าสัก จ.เพชรบูรณ์ และแม่น้ำปราจีนบุรี จ.ปราจีนบุรี // ภาคตะวันออกเฉียงเหนือตอนล่างมีระดับน้ำน้อย // ภาคตะวันตก ภาคกลาง และภาคใต้มีระดับปานกลางถึงน้ำมาก ต้องเฝ้าระวังแม่น้ำเพชรบุรี จ.เพชรบุรี ขณะที่แม่น้ำโขง มีน้ำสูงกว่าตลิ่งที่ จ.นครพนม มุกดาหาร และ อ.โขงเจียม จ.อุบลราชธานี ที่แนวโน้มสูงขึ้น และต้องเฝ้าระวังบริเวณหนองคายและบึงกาฬ มีแนวโน้มน้ำเพิ่มขึ้นอย่างรวดเร็ว คาดว่าจะสูงกว่าตลิ่งใน 1-3 วันนี้